**Γλώσσας (8-5-2020Ασκήσεις )**

Η οριστική του Αορίστου της παθητικής φωνής τελειώνει σε   
 -**ηκα** .Γράφουμε με **η** ( ήτα ) τα :  
 ντύνομαι - ντύθ**η**κα,ντύθ**η**κες,ντύθ**η**κε  
 ντυθ**ή**καμε,ντυθ**ή**κατε,ντύθ**η**καν  
 στέκομαι - στάθ**η**κα,στάθ**η**κες,στάθ**η**κε  
 σταθ**ή**καμε,σταθ**ή**κατε,στάθ**η**καν

ακούγομαι - ακούστ**η**κα,ακούστ**η**κες,ακούστ**η**κε

ακουστ**ή**καμε,ακουστ**ή**κατε,ακούστ**η**καν

Στην προστακτική το β΄ ενικό πρόσωπο έχει κατάληξη **-ου**  ,  
ενώ το β΄ πληθυντικό πρόσωπο σε **-είτε** .

π.χ. ντύνομαι - ντύσου,ντυθ**είτε**  
 στέκομαι - στάσου,σταθ**είτε**  
 ακούγομαι - άκου,ακουστ**είτε**

**Άσκηση 1**

Να ξαναγράψετε το παρακάτω κείμενο, μεταφέροντας τα ρήματα στον Αόριστο .  
Οι Έλληνες , εξαιτίας της έλλειψης ζωτικού χώρου,οδηγούνται σε τό-  
πους μακρινούς και ιδρύουν αποικίες.Εκεί μεταφέρονται οι θεοί και η λατρεία τους .Μαζί με τους θεούς ,σε πολλές περιοχές της δυτικής Μεσογείου μεταφέρεατι και το δέντρο της ελιάς .Οι ελαιοκομικές γνώσεις που είχαν οι άποικοι διαδίδονται στις καινούργιες πατρίδες .  
Κάπως έτσι φυτεύονται από τους Φωκαείς τα πρώτα ελαιόδεντρα στη  
Μασσαλία,αυτή τη σπουδαία μεσογειακή πόλη της Γαλατίας.Γενικά, η  
εξάπλωση της ελαιοκαλλιέργειας αποδίδεται στους Έλληνες και στους  
Φοίνικες .Και φαίνεται πως οι αποικίες είχαν τον κυρίαρχο ρόλο σ' αυ-  
τή την υπόθεση.

**Άσκηση 2**

Να σχηματίσετε τον παθητικό Αόριστο των παρακάτω ρημάτων:  
ρωτιέμαι ,αδικιέμαι ,θυμάμαι ,αγωνίζομαι ,δανείζομαι ,ράβομαι ,  
ονειρεύομαι ,σπρώχνομαι ,μπλέκομαι ,αναπαύομαι ,αισθάνομαι .